stanford-oval/wikipedia huggingface dataset:
יחסי ארצות הברית – צ'אד
ראו גם

יחסי צ'אד–צרפת
יחסי החוץ של ארצות הברית
יחסי דנמרק–לוקסמבורג

| יחסי דנמרק–לוקסמבורג |
| --- | --- |
דנמרק: לוקסמבורג


דנמרק: לוקסמבורג
שטח (בקילומטר רבוע)
43,094: 2,586
אוכלוסייה
5,983,727: 674,898
תמ"ג (במיליוני דולרים)
404,199: 85,755
תמ"ג לנפש (בדולרים)
67,550: 127,064
משטר
מונרכיה חוקתית

יחסי דנמרק–לוקסמבורג הם יחסי החוץ בין ממלכת דנמרק לבין הדוכסות הגדולה של לוקסמבורג.
סקירה כללית

שתי המדינות כוננו יחסים דיפלומטיים ב-19 ביוני 1879. במהלך מלחמת העולם השנייה היו שתי המדינות תחת כיבוש גרמניה הנאצית, ממנו שוחררה לוקסמבורג בקיץ 1944 ואילו דנמרק שוחררה רק במאי 1945.
כיום שתי המדינות הן חברות האיחוד האירופי, מועצת אירופה והאו"ם, ובנוסף הן חלק מאזור שנגן.
נציגויות דיפלומטיות

דנמרק מחזיקה בלוקסמבורג קונסוליה כללית בלוקסמבורג סיטי, ובנוסף מיוצגת על ידי שגרירותה בבריסל, בלגיה, ואילו לוקסמבורג מחזיקה בדנמרק שגרירות בקופנהגן.
יחסי דנמרק–מונטנגרו

| יחסי דנמרק–מונטנגרו |
| --- | --- |
דנמרק: מונטנגרו


דנמרק: מונטנגרו
שטח (בקילומטר רבוע)
43,094: 13,812
אוכלוסייה
5,983,727: 637,024
תמ"ג (במיליוני דולרים)
404,199: 7,405
תמ"ג לנפש (בדולרים)
67,550: 11,624
משטר
מונרכיה חוקתית: רפובליקה

יחסי דנמרק–מונטנגרו הם היחסים הדו-צדדיים בין דנמרק לבין מונטנגרו.
סקירה כללית

דנמרק הכירה במונטנגרו ב-15 ביוני 2006 ושתי המדינות כוננו יחסים דיפלומטיים באותו היום. דנמרק מסייעת למונטנגרו בעיקר בייצור החקלאי. שתי המדינות חתמו על הסכם הגנה על השקעות.
דנמרק תומכת בצירוף מונטנגרו לאיחוד האירופי. שר החוץ הדני הדגיש: "דנמרק תומכת בשילוב מערב ארצות מערב הבלקן אשר יביא יותר איחוד ויותר ביטחון בארצות אירופה."
נציגויות דיפלומטיות

דנמרק מיוצגת במונטנגרו דרך שגרירותה בבלגרד, סרביה, ובנוסף היא מחזיקה קונסוליית כבוד בפודגוריצה. מונטנגרו מיוצגת בדנמרק דרך שגרירותה בבלגרד, סרביה.
יחסי איי מרשל – מיקרונזיה

| יחסי איי מרשל – מיקרונזיה |
| --- | --- |
איי מרשל: מיקרונזיה


איי מרשל: מיקרונזיה
שטח (בקילומטר רבוע)
181: 702
אוכלוסייה
37,225: 113,292
תמ"ג (במיליוני דולרים)
284: 460
תמ"ג לנפש (בדולרים)
7,629: 4,060
משטר
רפובליקה פדרלית: רפובליקה

יחסי איי מרשל–מיקרונזיה הם היחסים הדיפלומטיים הרשמיים שבין רפובליקת איי מרשל לבין המדינות הפדרטיביות של מיקרונזיה.
היסטוריה

היחסים השוררים בין מיקרונזיה לאיי מרשל הם חמים מאוד וידידותיים, הם מושפעים מאוד מהתלות של שתיהן בארצות הברית. ארצות הברית נותנת לשתי המדינות תוכניות סיוע ועזרה בשווי מיליוני דולרים.
לאזרחי שתי המדינות חופש תנועה בלתי מוגבל האחת בשנייה. שתי המדינות תומכות אחת בשנייה, בנוסף לתמיכתן בארצות הברית ובפלאו, מדינה נוספת החברה בהסכם התלות בארצות הברית. בנוסף לכך, תומכות המדינות באופן אוטומטי כמעט בישראל בהצבעות באו"ם ובפורומים שונים, באופן דומה לארצות הברית ולפלאו.
נציגויות

איי מרשל אינה מיוצגת במיקרונזיה, הן בדרג השגרירות והן בדרג הקונסולרי.
מיקרונזיה אינה מיוצגת באיי מרשל, הן בדרג השגרירות והן בדרג הקונסולרי.
יחסי איי מרשל – צ'ילה

| יחסי איי מרשל – צ'ילה |
| --- | --- |
איי מרשל: צ'ילה


איי מרשל: צ'ילה
שטח (בקילומטר רבוע)
181: 756,102
אוכלוסייה
37,225: 19,788,712
תמ"ג (במיליוני דולרים)
284: 335,533
תמ"ג לנפש (בדולרים)
7,629: 16,956
משטר
דמוקרטיה: רפובליקה דמוקרטית

יחסי איי מרשל–צ'ילה הם היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה.
היסטוריה

היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין איי מרשל לצ'ילה כוננו באופן רשמי ב-25 בינואר 1990.
אזרחי צ'ילה שרוצים להיכנס, לבקר ולשהות באיי מרשל אינם זקוקים לאשרה מראש על מנת לעשות כן, אם כי יצטרכו להנפיק אחת עם הנחיתה במדינה. לעומת זאת, אזרחי איי מרשל שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.
נציגויות דיפלומטיות

צ'ילה אינה מיוצגת באיי מרשל, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על איי מרשל.
איי מרשל אינה מיוצגת בצ'ילה, הן בדרג השגרירות והן בדרג הקונסולרי.
יחסי גרמניה – מזרח טימור

| יחסי גרמניה – מזרח טימור |
| --- | --- |
גרמניה: מזרח טימור


גרמניה: מזרח טימור
שטח (בקילומטר רבוע)
357,022: 14,874
אוכלוסייה
84,431,715: 1,405,123
תמ"ג (במיליוני דולרים)
4,456,081: 2,243
תמ"ג לנפש (בדולרים)
52,777: 1,596
משטר
רפובליקה פדרלית: רפובליקה

יחסי גרמניה–מזרח טימור הם יחסי החוץ בין גרמניה לבין מזרח טימור.
יחסי כלכלה

בשנת 2018 רשם המשרד הסטטיסטי למזרח טימור יבוא מגרמניה בשווי 435,000 דולר (2016: 362,000 דולר), מה שמציב את גרמניה במקום ה-26 (2016: מקום 27) מבין כל המדינות המייבאות למזרח טימור. במשך זמן רב הייתה גרמניה הלקוח הגדול ביותר עבור קפה מזרח טימור לצד ארצות הברית. בשנת 2018 גרמניה הייתה במקום השלישי עבור קפה לאחר ארצות הברית וקנדה.
סיוע בפיתוח

מזרח טימור זוכה לסיוע ופיתוח גרמני מאז שנת 1999, במיוחד בתחומי קידום השלום והפיתוח, בעיקר באזורים הכפריים. עד כה סחורות ושירותים בשווי של כ-56 מיליון אירו ניתנו למזרח טימור. בתקופה הראשונה של ממשל הביניים של האו"ם למזרח טימור, גרמניה סיפקה מזון, סיוע חירום לפליטים ואספקת מי שתייה במחוזות המזרחיים. מומחים גרמנים סייעו בהמשך בהקמת מערכת רישום והנפקת תעודות זהות. הייתה גם תמיכה גרמנית בפרסום הדו"ח הסופי "מגה!" על ידי ועדת השלום והפיוס (CAVR). פיוס עם כוח הכובש לשעבר עזר גם לפקידי מזרח טימור ללמוד באינדונזיה.
נציגויות דיפלומטיות

גרמניה מיוצגת במזרח טימור באמצעות שגרירותה בג'קרטה, אינדונזיה.
מזרח טימור מיוצגת בגרמניה באמצעות שגרירותה בבריסל, בלגיה, ובנוסף היא מחזיקה קונסוליית כבוד בברלין.
יחסי איי מרשל – ספרד

| יחסי איי מרשל – ספרד |
| --- | --- |
איי מרשל: ספרד


איי מרשל: ספרד
שטח (בקילומטר רבוע)
181: 505,370
אוכלוסייה
37,225: 47,905,341
תמ"ג (במיליוני דולרים)
284: 1,580,695
תמ"ג לנפש (בדולרים)
7,629: 32,996
משטר
דמוקרטיה: מונרכיה חוקתית

יחסי איי מרשל–ספרד הם היחסים הדיפלומטיים הרשמיים שבין רפובליקת איי מרשל לבין ממלכת ספרד.
היסטוריה

המסע הראשון של אירופאי לאזור הארכיפלג של איי מרשל היה מסעו של החוקר הספרדי אלונסו דה סלסאר בשנת 1526 כחלק ממשלחת לואאיסה. חוקר ספרדי נוסף, אלברו דה סאבדרה סרון, שפיקד על הספינה "פלורידה", כבש את האזור בשמו של מלך ספרד ב-1528. סרון קרא לאזור "לוס פינטאדוס", ובשנים שאחרי משלחתו הגיעו לאזור משלחות נוספות.
בשנת 1885 העבירה ספרד את איי מרשל לבעלות האימפריה הגרמנית, בעקבות תיווך האפיפיור ומתן פיצוי לספרד מהגרמנים. גרמניה הפכה את האיים למדינת חסות בשם גינאה החדשה הגרמנית, והקימה תחנות מסחר באיים ג'לויט ואבון לשם פיתוח מסחר הקופרה. מנהיגים מקומיים המשיכו לשלוט תחת הממשל הקולוניאלי הגרמני. איי מרשל עברה עוד מספר ידיים לפני שקיבלה עצמאות מוחלטת מארצות הברית ב-1986.
בשנת 2008 ספרד תרמה 3.4 מיליון אירו לפרויקט שמטרתו שיפור התשתית האלקטרונית וקידום שיתוף המידע בקרב אוניברסיטאות בארגון מדינות האי הקטנות המתפתחות (SIDS) שאיי מרשל מהווה חלק בלתי נפרד ממנו. בנוסף לכך, ספרד העניקה 20,000 אירו לאיי מרשל באופן ישיר על מנת לתמוך במאמציה לארח את פורום מדינות האוקיינוס השקט.
נציגויות דיפלומטיות

איי מרשל מיוצגת בספרד בדרג השגרירות, באמצעות שגרירות שהיא מחזיקה במדריד, בירת המדינה. איי מרשל מיוצגת בספרד גם בדרג הקונסולרי באמצעות קונסוליה רשמית שהיא מחזיקה בברצלונה.
ספרד אינה מיוצגת באיי מרשל בדרג השגרירות. ספרד מיוצגת באיי מרשל בדרג הקונסולרי באמצעות קונסוליה שהיא מחזיקה במג'ורו, בירת המדינה. בנוסף לכך, ספרד האמינה את שגרירותה שבמנילה, בירת הפיליפינים על איי מרשל.
יחסי איי מרשל – פלאו

| יחסי איי מרשל – פלאו |
| --- | --- |
איי מרשל: פלאו


איי מרשל: פלאו
שטח (בקילומטר רבוע)
181: 459
אוכלוסייה
37,225: 17,688
תמ"ג (במיליוני דולרים)
284: 263
תמ"ג לנפש (בדולרים)
7,629: 14,870
משטר
רפובליקה פדרלית: רפובליקה

יחסי איי מרשל–פלאו הם היחסים הדיפלומטיים הרשמיים שבין רפובליקת איי מרשל לבין הרפובליקה של פלאו.
היסטוריה

היחסים השוררים בין איי מרשל לפלאו הם חמים מאוד וידידותיים, הם מושפעים מאוד מהתלות של שתיהן בארצות הברית.
אזרחי איי מרשל יכולים להישאר בפלאו למשך שנה שלמה (365 ימים) ללא אשרת כניסה ואילו לאזרחים פלאואניים יש חופש תנועה בלתי מוגבל לאיי מרשל. שתי המדינות תומכות אחת בשנייה, בנוסף לתמיכתן בארצות הברית ובמיקרונזיה, מדינה נוספת החברה בהסכם התלות בארצות הברית. בנוסף לכך, תומכות המדינות באופן אוטומטי כמעט בישראל בהצבעות באו"ם ובפורומים שונים, באופן דומה לארצות הברית ולמיקרונזיה.
נציגויות

פלאו אינה מיוצגת באיי מרשל, הן בדרג השגרירות והן בדרג הקונסולרי.
איי מרשל אינה מיוצגת בפלאו, הן בדרג השגרירות והן בדרג הקונסולרי.
יחסי איי מרשל – מקסיקו

| יחסי איי מרשל – מקסיקו |
| --- | --- |
איי מרשל: מקסיקו


איי מרשל: מקסיקו
שטח (בקילומטר רבוע)
181: 1,964,375
אוכלוסייה
37,225: 131,133,866
תמ"ג (במיליוני דולרים)
284: 1,788,887
תמ"ג לנפש (בדולרים)
7,629: 13,642
משטר
דמוקרטיה: רפובליקה פדרלית

יחסי איי מרשל–מקסיקו הם יחסי החוץ בין איי מרשל למקסיקו. שתי המדינות חברות באו"ם.
היסטוריה

שתי המדינות כוננו יחסים דיפלומטיים ב-28 בינואר 1993.
במרץ 2002 נשיא איי מרשל, קסאי נוטה, ביקר במונטריי כדי להשתתף בוועידה הבינלאומית למימון לפיתוח יחד עם מקבילו המקסיקני, ויסנטה פוקס.
בנובמבר 2010 שלחה ממשלת איי מרשל משלחת בת 12 חברים להשתתף בוועידת שינויי האקלים של האו"ם ב-2010 בקנקון.
נציגויות דיפלומטיות

לאיי מרשל אין שגרירות במקסיקו.
למקסיקו אין שגרירות באיי מרשל, ושגרירות מקסיקו בפיליפינים אמונה על היחסים עם איי מרשל.
יחסי איי מרשל – יפן

| יחסי איי מרשל – יפן |
| --- | --- |
איי מרשל: יפן


איי מרשל: יפן
שטח (בקילומטר רבוע)
181: 377,915
אוכלוסייה
37,225: 123,588,993
תמ"ג (במיליוני דולרים)
284: 4,212,945
תמ"ג לנפש (בדולרים)
7,629: 34,088
משטר
דמוקרטיה: מונרכיה חוקתית

ראש ממשלת יפן שינזו אבה (מימין) נפגש עם נשיאת איי מרשל הילדה היינה בעת ביקורה ביפן לרגל הכתרת נארוהיטו, קיסר יפן, 2019
יחסי איי מרשל–יפן הם היחסים הדיפלומטיים בין רפובליקת איי מרשל לבין יפן. שתי המדינות כוננו יחסים דיפלומטיים רשמיים בדצמבר 1998.
נציגויות דיפלומטיות

יפן מיוצגת באיי מרשל בדרג השגרירות באמצעות שגרירות רשמית שהיא מחזיקה במג'ורו, בירת המדינה.
איי מרשל מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
סחר

בשנת 2018, שוויו של הייצוא היפני לאיי מרשל עמד על 147,970 מיליון ין וכלל בעיקר מכונות, מכוניות וחלקי רכב. שוויו של הייבוא היפני מאיי מרשל לאותה השנה עמד על 460 מיליון ין וכלל בעיקר דגים.
יפנים באיי מרשל

על פי הלשכה היפנית המרכזית לסטטיסטיקה, בדצמבר 2019 התגוררו באיי מרשל ארבעים ותשעה אזרחים יפניים.
יחסי איי מרשל – סין

| יחסי איי מרשל – סין |
| --- | --- |
איי מרשל: הרפובליקה העממית של סין


איי מרשל: סין
שטח (בקילומטר רבוע)
181: 9,596,967.75
אוכלוסייה
37,225: 1,418,507,662
תמ"ג (במיליוני דולרים)
284: 17,794,782
תמ"ג לנפש (בדולרים)
7,629: 12,545
משטר
דמוקרטיה: רפובליקה עממית

יחסי איי מרשל–סין הם יחסי החוץ בין איי מרשל וסין.
היסטוריה

היחסים הדיפלומטיים בין המדינות כוננו ב-16 בנובמבר 1990, אולם נותקו ב-11 בדצמבר 1998, לאחר שאיי מרשל הכירו בטאיוואן ב-20 בנובמבר 1998.
בספטמבר 2019 הכריזה נשיאת איי מרשל הילדה היינה כי "כולנו ראינו את הניסיונות של סין להרחיב את שטחה ואת טביעת הרגל שלה, וזה צריך להדאיג מדינות דמוקרטיות".
יחסי סחר

בשנת 2017, היקף הסחר בין שני הצדדים היה 3.11 מיליארד דולר, מתוכם שווי הייצוא של סין היה 3.095 מיליארד דולר, ירידה של 21.7% בהשוואה לשנת 2016; ערך היבוא היה 18.27 מיליון דולר, ירידה של 9% בהשוואה ל-2016.
יחסי דנמרק–מיאנמר

| יחסי דנמרק–מיאנמר |
| --- | --- |
דנמרק: מיאנמר


דנמרק: מיאנמר
שטח (בקילומטר רבוע)
43,094: 676,578
אוכלוסייה
5,983,727: 54,588,239
תמ"ג (במיליוני דולרים)
404,199: 64,815
תמ"ג לנפש (בדולרים)
67,550: 1,187
משטר
מונרכיה חוקתית: דמוקרטיה נשיאותית

יחסי דנמרק–מיאנמר הם היחסים הדו-צדדיים בין מיאנמר לדנמרק. לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד. יחסים דיפלומטיים כוננו בשנת 1955. היחסים בין המדינות ידידותיים. לדנמרק יש את הסחר הקטן ביותר מבין המדינות באיחוד האירופי עם מיאנמר. דנמרק תומכת גם בתחנת הרדיו הנורווגית, Voice of Burma.
סיוע למיאנמר

סיוע בפיתוח למיאנמר הוא בראש סדר העדיפויות במעורבות DANIDA בדרום-מזרח אסיה. 93 מיליון קרונה דנית ניתנו לפרויקטים בתחום החינוך והבריאות.
סיוע בפיתוח דני התמקד בקידום דמוקרטיה וזכויות אדם. דנמרק הייתה אחת המדינות הראשונות שהגיבו לציקלון נארגיס באמצעות מתן סיוע הומניטרי לבורמה. הקרן לשלוש מחלות הוקמה בשנת 2006 ודנמרק הצטרפה אליו בשנת 2009. הקרן לשלוש מחלות מסייעת למיאנמר להילחם בנגיף האיידס, וסייעה ב-73 מיליון דולר.
תקרית הקונסול בבורמה

בשנת 1996 נשפט לשלוש שנות מאסר קונסול דנמרק במיאנמר, ג'יימס לינדר ניקולס. גזר הדין ניתן בגין החזקה בלתי חוקית של שתי מכונות פקסימיליה ומרכזיה טלפונית. חודשיים לאחר מכן הוא נפטר בכלא. למרות ההתעקשות הדנית, הרשויות הבורמזיות סירבו להתיר נתיחה שלאחר המוות. זמן קצר לאחר מכן, האיחוד האירופי, עם קנדה, קראו להקפיד על כינוס של האו"ם בנושא הליך הדמוקרטיזציה.
נציגויות דיפלומטיות

לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד.
יוליוס איסרליס

| --- | --- |
צילום משנות ה-1920
 לידה:  31 באוקטובר 1888 קישינב, פלך בסרביה, האימפריה הרוסית (כיום ברפובליקת מולדובה) 
 פטירה:  23 ביולי 1968 (בגיל 79) לונדון, אנגליה, הממלכה המאוחדת 
 מקום קבורה:  Bushey Jewish Cemetery 
 מוקד פעילות:  האימפריה הרוסית, אוסטריה, הממלכה המאוחדת 
 מקום לימודים:  הקונסרבטוריון של מוסקבה 
 שפה מועדפת:  אנגלית 
 כלי נגינה:  פסנתר 
 
יוליוס איסרליס (באנגלית: Julius Isserlis; ברוסית: Ю́лий Давы́дович И́серлис, יולי דוידוביץ איסרליס;‏ 7 בנובמבר 1888 - 23 ביולי 1968) היה פסנתרן, מלחין ומורה בריטי, יהודי דובר רוסית יליד בסרביה
ילדותו ולימודיו

נולד בקישינב, בירת בסרביה, אז באימפריה הרוסית, כיום ברפובליקת מולדובה. התחיל ללמוד נגינה בפסנתר מגיל 4. כשמלאו לו 7 שנים, מורו, קולזה, רשם אותו לקונסרבטוריון בקייב אצל ולדימיר פוחלסקי, אחד מתלמידיו של לשטיצקי. אחר כך, בגיל 12 המשיך ללמוד בקונסרבטוריון של מוסקבה עם מורים דגולים כמו סרגיי טאנייב ווסילי ספונוב, שהיה מורם של יוסף לוין, של מטנר ושל סקריאבין. בגיל 13 הופיע תחת ניצוחו של ספונוב, בקונצרט סימפוני פומבי לזכרו של אנטון רובינשטיין וביצע את "הפנטזיה הפולנית" של שופן.
פעילותו כסולן ומורה ברוסיה

בשנת 1905 בתום לימודיו זכה במדליית הזהב של הקונסרבטוריון. אחרי שהשתלם בפריז אצל פול פיניו בשנים 1905–1907 יצא לסיורי הופעות בעולם עם תזמורת החברה הסימפונית הרוסית תחת שרביטו של וסילי ספונוב - בברלין, בפריז ובשווייץ. בשנים 1907–1908 הופיע בניו יורק, לפי הזמנתו של מודסט אלטשולר.
החל משנת 1911 יוליוס איסרליס לימד במכללה למוזיקה באודסה. לאחר מכן התקבל כפרופסור במכללת החברה הפילהרמונית במוסקבה ולימד שם בשנים 1913–1918.
תוכניות הקונצרטים של איסרליס כללו בעיקר יצירות מלחנים רוסים. הוא הצטיין במיוחד כמבצע יצירותיו של סקריאבין, מלחין שהכיר אישית בפריז בשנת 1907. הוא נחשב גם כפרשן מצוין של יצירותיהם של רחמנינוב ומטנר ושל העבודות המוקדמות של פרוקופייב. בלט גם כמבצע מקורי של המוזיקה הרומנטית (שומאן, ליסט) ושל האימפרסיוניסטים הצרפתים.
הוא בעצמו הלחין קטעי פסנתר ברוח רומנטית.
פעילותו באוסטריה ובבריטניה

אחרי מהפכת אוקטובר העדיף לעזוב את רוסיה ובשנת 1922 עבר לווינה, שם עסק בהוראת אמנות הנגינה בפסנתר. עקב האנשלוס ב-1938 היגר ללונדון ועסק גם שם בעיקר בהוראה. פעילותו הוגבלה עקב לקייתו בעיוורון.
עם תלמידיו נמנים רות גייגר מווינה, אוסקר מוראווץ, מצ'כיה-קנדה, וברנאר פינסונו (Bernard Pinsonneault) הבריטי, מומחה במוזיקה של המלחין הרוסי ניקולאי מטנר.
בנו, גאורג (ג'ורג') איסרליס (נ' 1917) -הוא גם כן פסנתרן,
נכדו, סטיבן איסרליס, הוא צ'לן ידוע שהקליט בין השאר בלדה פרי יצירתו של סבו.
נכדותיו הן הכנרת הבריטית יוליה איסרליס, והוויולנית אנט איסרליס, מייסדת תזמורת עידן האורות מבריטניה (The Orchestra of the Age of Enlightenment), וסולנית הקאפלה
הבארוקית "הסולנים הבארוקים האנגלים" מיסודו של סר ג'ון אליוט גרדינר.
נפטר בשנת 1968 בלונדון.
יצירות לפסנתר

אגדה אופוס 6
Märchen. Fairy Tale, Op. 6. Universal-Edition. Pl. № 8844.
ריקוד רוסי אופ. 7
Russischer Tanz, Op. 7. Universal-Edition. Pl. № 9467, 1930.
שלושה קטעים לפסנתר אופ. 8 -רגע מוזיקלי, הרהורים, מעוף הסנונית.
Drei Klavierstücke, Op. 8: a. Moment Musical, b. Méditation, c. Le Vol d’une Hirondelle. Universal-Edition. Pl. № 9963, 1930.
טוקטה בקוארטות. פלרוד אקזוטי, אופוס 10.
Toccata in Quarten. Prélude Exotique, Op. 10. Universal-Edition. Pl. № 8618, 1931.
הקלטות

24 פרלודים אופוס 11 מאת סקריאבין, חברת דלתא, בריטניה' 1963
24 Skriabin - Preludes, op. 11, Delta DEL 12022,
הנצחה

לזכרו של יוליוס איסרליס, לבקשת ססיליה הלן נורתקוט, החברה הפילהרמונית המלכותית הבריטית מעניקה החל משנת 1980 את מלגת יוליוס איסרליס למוזיקאים מוכשרים (Julius Isserlis Schoolarship).
הערות שוליים

↑  מלגת יוליוס איסרליס
| --- | --- |
בקרת זהויות :  NLI: 987007397310805171  PLWABN: 9810597408705606  BnF: cb169037900 (data)  GND: 1089216602  ISNI: 0000 0000 8451 4834  LCCN: no00016704  MusicBrainz: 751ad8e1-6fca-4218-ab46-300b4dd04139  NKC: mzk2014812816  VIAF: 46300002   WorldCat (עם VIAF): 46300002
ירמיהו (סרט)

| --- | --- |

כרזת הסרט
 בימוי:  הארי ויינר 
 תסריט:  הארי ויינר 
 שחקנים ראשיים:  פטריק דמפסי אוליבר ריד
 מוזיקה:  ברוס ברוטון
 צילום:  Raffaele Mertes 
 מדינה:  ארצות הברית, איטליה 
 חברה מפיצה:  Lux Vide
 שיטת הפצה:  וידאו על פי דרישה 
 הקרנת בכורה:  21 ביולי 1999
 משך הקרנה:  90 דק' 
 שפת הסרט:  אנגלית 
 סוגה:  סרט דרמה, סרט ביוגרפי 
 דף הסרט ב־IMDb
 
ירמיהו (באנגלית: Jeremiah) הוא סרט קולנוע אמריקאי משנת 1998 בבימויו של הארי ווינר ובכיכובו של פטריק דמפסי המספר את סיפורו של הנביא ירמיהו. מהווה חלק מאוסף הביבליה.
עלילה

ירמיהו נולד למשפחה יהודית בכפר ענתות שבארץ בנימין על יד ירושלים, ירמיהו גדל והיה לנער עד שיום אחד התגלה לו אלוהים ואומר לו להזהיר את העם בירושלים שאם ימשיכו לעבוד אלילים תתקוף אותם בבל והם יפלו בפניהם, ירמיהו מפיץ את הדברים אך שכניו היהודים מקבלים את דבריו בזלזול רב והוא מתחיל להיות נרדף על ידם ורק ידידו ברוך בן נריה מאמין לו והוא נהיה תלמידו, בינתיים מתאהב ירמיהו בנערה מכפרו "יהודית" אך נאלץ להיפרד ממנה לאחר שנלקח לבית הסוהר בירושלים כעונש מן המלך צדקיהו על נבואותיו.
בינתיים נראה כי בבל מתכוננים למלחמה נגד ממלכת יהודה ואט אט מתקבלים דבריו של ירמיהו על חלקים גדולים בעם, אך המלך צדקיהו אינו משתכנע ומקבל דווקא את עצתו של נביא השקר חנניה שאומר שבמקרה שבבל תתקוף אותם מצרים בוודאי תבוא לעזרת היהודים, לאחר זמן קצר עלו הבבלים על ירושלים ואחרי לחימה קצרה הכניעו אותה, הם מחריבים את ירושלים ושורפים את בית המקדש, צדקיהו המלך נלכד על ידם כשהוא מנסה לברוח מן העיר, ירמיהו עצמו שרד וגולה לבבל.
שחקנים עיקריים

| שחקן | תפקיד |
| --- | --- |
פטריק דמפסי: ירמיהו
אוליבר ריד: סופר
קלאוס מריה ברנדאואר: המלך נבוכדנצאר
וינסנט ריגן: צדקיהו המלך
לאונור ורלה: יהודית
סילס קרסון: חנניה
הפקה

הסרט צולם במרוקו.
ירמיהו מבכה את חורבן ירושלים (רמברנדט)

| --- | --- |

 מידע כללי
 צייר:  רמברנדט ואן ריין
 תאריך יצירה:  1630
 טכניקה וחומרים:  שמן על לוח עץ
 ממדים בס"מ
 רוחב:  46 ס״מ 
 גובה:  58 ס״מ 
 נתונים על היצירה
 זרם אמנותי:  תור הזהב של הולנד 
 מספר יצירה:  SK-A-3276 (רייקסמוזיאום) 
 מיקום:  רייקסמוזיאום אמסטרדם שבהולנד
 
ירמיהו מבכה את חורבן ירושלים (בהולנדית: Jeremia treurend over de verwoesting van Jeruzalem), הוא ציור שמן על לוח עץ מעשה ידי הצייר רמברנדט ואן ריין משנת 1630. היצירה מוצגת ברייקסמוזיאום באמסטרדם.
היסטוריה ורקע

היצירה מתארת את ירמיהו מבכה על חורבן ירושלים ומצטער על כי נבואת החורבן שלו התגשמה.
רמברנדט עשה שימוש לעיתים קרובות במודל המתואר בציור זה, בין היתר בציור פטרוס הקדוש בכלא המוצג במוזיאון ישראל, בו הדמות מוצגת בתנוחה דומה. בשנת 2015, לרגל חגיגות 50 שנה למוזיאון ישראל, הובא הציור לירושלים ושני הציורים הוצגו זה לצד זה. בתערוכה הוצג תנ"ך משנת 1532 שעותק דומה לו היה ברשות רמברנדט. ייתכן ואיור של ירמיהו המופיע בו היווה השראה לרמברנדט.
היצירה נחשבת לאחת המוצלחות של רמברנדט מתקופת שהותו השנייה בעיר ליידן. היא מוצגת ברייקסמוזיאום מאז שנת 1939.
תיאור היצירה

הסצנה מתוארת באופן מקורי לחלוטין, הנביא ירמיהו המדוכדך מניח את ראשו העייף והזקן על ידו, סימן אופייני ליגון ומלנכוליה. הוא מקונן על ירושלים, הנראית ברקע משמאל עולה בלהבות, שאת חורבנה ניבא. הדרמה המתרחשת באה לידי ביטוי מלא בתנוחתו ובהבעת פניו, ומוגברת על ידי ניגודים חזקים של אור וצל (טכניקה הקרויה קיארוסקורו). ספר תנ"ך עבה, עם הכיתוב BiBel, מונח תחת מרפקו. הכלים המתכתיים לידו בוהקים ותוארו בהקפדה, כמו גם פניו המזוקנות ורגליו עם ורידיהם הבולטים. הרקע, לעומת זאת, תואר במשיכות מכחול רחבות ללא הקפדה על פרטים. כאן רמברנדט השתמש בטכניקת האימפסטו, שהוא היה בין משתמשיה הראשונים.
קרוב לקצה השמאלי מתוארת דמות קטנה אוחזת בידיה את עיניה, זהו צדקיהו אשר את עיניו מלך בבל עיוור (ספר ירמיהו, פרק ל"ט, פסוק ז').
הערות שוליים

1 2  
"Jeremiah Lamenting the Destruction of Jerusalem, Rembrandt van Rijn, 1630". רייקסמוזיאום. (באנגלית)
↑  
"רמברנדט מאמסטרדם ומירושלים". מוזיאון ישראל. (באנגלית)
1 2  
"רמברנדט הגיע לביקור בארץ". מאקו. (באנגלית)
| רמברנדט |
| --- | --- | --- |
| יצירותיו | אחשוורוש והמן במשתה אסתר • אישה צעירה במסגרת תמונה • אנדרומדה כבולה אל הסלעים • ארטמיסיה • אריסטו מתבונן בפרוטומה של הומרוס • בת שבע במקלחת • דיוקן עצמי בגיל 63 • דנאה • הוועד של אגודת הדרייפרים • הכלה היהודייה • המלומד מעל דוכן הדרשות • חטיפת אירופה • יעקב מברך את בני יוסף • ירמיהו מבכה את חורבן ירושלים • משה שובר את לוחות הברית • משמר הלילה • משתה בלשאצר • סערה בים כנרת • סקילתו של סטפנוס הקדוש • עקדת יצחק • פטרוס הקדוש בכלא • שובו של הבן האובד • שיעור האנטומיה של ד"ר טולפ |  |
| ראו גם | בארוק • מאוריצהאוס • מוזיאון בית רמברנדט • רייקסמוזיאום |  |
| --- | --- |
בקרת זהויות :  RKDimages ID: 2913 
פטרוס הקדוש בכלא
צדקיהו. תקריב
יחסי דנמרק–לטביה

| יחסי דנמרק–לטביה |
| --- | --- |
דנמרק: לטביה


דנמרק: לטביה
שטח (בקילומטר רבוע)
43,094: 64,589
אוכלוסייה
5,983,727: 1,867,238
תמ"ג (במיליוני דולרים)
404,199: 43,627
תמ"ג לנפש (בדולרים)
67,550: 23,364
משטר
מונרכיה חוקתית: רפובליקה

יחסי דנמרק–לטביה הם היחסים הדו-צדדיים בין דנמרק לבין לטביה. שתי המדינות הן חברות האיחוד האירופי ונאט"ו.
היסטוריה

דנמרק הכירה בלטביה ב-7 בפברואר 1921, ושתי המדינות כוננו יחסים דיפלומטיים ב-27 באוגוסט 1991. ב-3 בנובמבר 1924, נחתם בין המדינות הסכם מסחר וניווט. ב-28 באוגוסט 1930, נחתם הסכם הסגרה הדדית.
יחסי סחר

היצוא הדני ללטביה הסתכם בסך של 1 מיליארד קרונה דנית, והיצוא הלטבי לדנמרק הסתכם 1,6 מיליארד קרונה דנית. דנמרק היא המשקיעה השלישית בגודלה בלטביה, אחרי אסטוניה ושוודיה.
יחסים פוליטיים

ב-1992 ביקרה מרגרטה השנייה, מלכת דנמרק בלטביה ושאר המדינות הבלטיות, אסטוניה וליטא. ב-27 באוגוסט 2001, כשמוגנס ליקטופט ביקר בריגה הוא תמך בצירוף לטביה לאיחוד האירופי. שר החוץ של לטביה, גירטס ולדיס קריסטובסקיס ביקר בדנמרק ב-19 בינואר 2011, ונפגש עם שר החוץ של דנמרק, לין Espersen. השרים דנו במצב באפגניסטן, אמנת ליסבון ועל המצב בבלארוס. שרי החוץ של דנמרק ולטביה, גינו יחד את מעצר חברי האופוזיציה בבלארוס.
נציגויות דיפלומטיות

דנמרק מחזיקה בלטביה שגרירות בריגה. מאידך, לטביה מחזיקה בדנמרק שגרירות בקופנהגן.
יחסי דנמרק–מולדובה

| יחסי דנמרק–מולדובה |
| --- | --- |
דנמרק: מולדובה


דנמרק: מולדובה
שטח (בקילומטר רבוע)
43,094: 33,851
אוכלוסייה
5,983,727: 3,025,120
תמ"ג (במיליוני דולרים)
404,199: 16,539
תמ"ג לנפש (בדולרים)
67,550: 5,467
משטר
מונרכיה חוקתית: רפובליקה

יחסי דנמרק–מולדובה הם היחסים הדו-צדדיים בין דנמרק למולדובה. בשום מדינה אין שגריר תושב. שגריר מולדובה בדנמרק הוא איגור קורמן, שגר בברלין ומונה בשנת 2005.   השגריר הדני במולדובה הוא אולה הראלד ליסבורג, המתגורר בבוקרשט.
היסטוריה

הרפובליקה של מולדובה וממלכת דנמרק כוננו יחסים דיפלומטיים ב-20 בינואר 1992. ממלכת דנמרק הכירה בעצמאות מולדובה ב-31 בדצמבר 1991. ב-22 באפריל 2009 נפתחה נציגות דיפלומטית דנית בקישינב.   הנציגות נכון לשנת 2017 כבר לא פעילה.
ביקורים רשמיים

שר החוץ של מולדובה ביקר בדנמרק ביוני 1996, ושר החוץ של מולדובה ביקר בדנמרק בדצמבר 1997. הפוליטיקאי הדני רובן מדסן ביקר בטרנסניסטריה בנובמבר 2010.
יחסי סחר

בשנת 2008 הסתכם הייצוא הדני למולדובה ב-80 מיליון קרונה דנית, והיבוא היה פחות ממיליון קרונה דנית.
סיוע פוליטי, טכני והומניטרי

משרד החוץ של דנמרק מספק תמיכה עבור תוכנית נגד סחר בבני אדם במולדובה הפועלת גם באוקראינה ובבלארוס. במולדובה, התוכנית מיושמת על ידי ארגון ההגירה הבינלאומי והאגודה הבינלאומית La Strada‏.
הממשלה הדנית סיפקה תרומות כספיות לקרן הארגון לביטחון ולשיתוף פעולה באירופהן המפקחת על נסיגת הנשק והתחמושת הרוסים מאזור הדנייסטר.
הסיוע הטכני המוצע על ידי דנמרק למולדובה כולל במיוחד פרויקטים בתחום הסביבה (במחוזות אדינץ, קאחול, טיגינה). דנמרק יחד עם שוודיה והאו"ם מספקת גם סיוע כספי לפרלמנט המולדובי שבנייתו ותשתיותיו נפגעו קשה והושמדו ברובם במהלך הפוגרום שלאחר הבחירות באפריל 2009.
הסכמים

בשנת 2004 הצביע הפרלמנט המולדובי בעד אשרור המזכר המולדובני-דני בנושא יישום פרוטוקול קיוטו, במסגרתו התחייבה דנמרק לממן שורה של פרויקטים שמטרתם הפחתת פליטת גזי חממה במולדובה.